CELEX: 62012CA0001
Language: sl
Date: 2013-02-28 00:00:00
Title: Zadeva C-1/12: Sodba Sodišča (drugi senat) z dne 28. februarja 2013 (predlog za sprejetje predhodne odločbe Tribunal da Relação de Lisboa – Portugalska) – Ordem dos Técnicos Oficiais de Contas proti Autoridade da Concorrência (Zbornica pooblaščenih računovodij — Ureditev sistema obveznega usposabljanja pooblaščenih računovodij — Člen 101 PDEU — Združenje podjetij — Omejitev konkurence — Utemeljitev — Člen 106(2) PDEU)

20.4.2013   
            
            
               SL
            
            
               Uradni list Evropske unije
            
            
               C 114/17
            
         Sodba Sodišča (drugi senat) z dne 28. februarja 2013 (predlog za sprejetje predhodne odločbe Tribunal da Relação de Lisboa – Portugalska) – Ordem dos Técnicos Oficiais de Contas proti Autoridade da Concorrência
   (Zadeva C-1/12) (1)
   
   (Zbornica pooblaščenih računovodij - Ureditev sistema obveznega usposabljanja pooblaščenih računovodij - Člen 101 PDEU - Združenje podjetij - Omejitev konkurence - Utemeljitev - Člen 106(2) PDEU)
   2013/C 114/24
   Jezik postopka: portugalščina
   
      Predložitveno sodišče
   
   Tribunal da Relação de Lisboa
   
      Stranki v postopku v glavni stvari
   
   
      Pritožnica: Ordem dos Técnicos Oficiais de Contas
   
      Nasprotna stranka v pritožbenem postopku: Autoridade da Concorrência
   
      Predmet
   
   Formation exclusivement dispensée par l'Ordre - Liberté d'établissement et libre prestation de services.
   Predlog za sprejetje predhodne odločbe – Tribunal da Relação de Lisboa – Razlaga členov 56, 57, 58, 59, 60, 61, 62, 101 in 102 PDEU – Pojem podjetniškega združenja – Zbornica pooblaščenih računovodij – Vzpostavitev sistema obveznega poklicnega usposabljanja za člane zbornice – Usposabljanje, ki ga izvaja izključno zbornica – Svoboda ustanavljanja in opravljanja storitev
   
      Izrek
   
   
               1.
            
            
               Uredbo, kot je uredba o pridobivanju kreditnih točk (Regulamento da Formação de Créditos), ki jo je sprejela poklicna zbornica, kot je Ordem dos Técnicos Oficiais de Contas (zbornica pooblaščenih računovodij), je treba šteti za sklep podjetniškega združenja v smislu člena 101(1) PDEU.
               Zaradi okoliščine, da je poklicna zbornica, kot je Ordem dos Técnicos Oficiais de Contas, zakonsko zavezana vzpostaviti sistem obveznega usposabljanja, namenjenega njenim članom, pravila, ki jih je sprejela ta poklicna zbornica, niso izvzeta s področja uporabe člena 101 PDEU, saj so pripisana izključno tej zbornici.
               Okoliščina, da ta pravila nimajo neposrednega učinka na gospodarsko dejavnost članov zadevne poklicne zbornice, ne vpliva na uporabo člena 101 PDEU, saj se kršitev, očitana isti poklicni zbornici, nanaša na trg, na katerem ta sama opravlja gospodarsko dejavnost.
            
         
               2.
            
            
               Uredba, s katero je vzpostavljen sistem obveznega usposabljanja pooblaščenih računovodij, da bi se zagotovila kakovost storitev, ki jih ti opravljajo, kot je uredba o pridobivanju kreditnih točk, ki jo je sprejela poklicna zbornica, kakršna je Ordem dos Técnicos Oficiais de Contas, pomeni omejitev konkurence, ki je prepovedana na podlagi člena 101 PDEU, če izključuje, kar mora preveriti predložitveno sodišče, konkurenco na precejšnem delu upoštevnega trga v korist te poklicne zbornice in na drugem delu tega trga določa diskriminatorne pogoje v škodo konkurentov navedene poklicne zbornice.
            
         
      (1)  UL C 89, 24.3.2012.